**RÁMCOVÁ ZMLUVA**

uzatvorená podľa § 269 ods. 2 zákona č. 513/1991 Zb. Obchodného zákonníka

(ďalej len „**ObZ**“)

(ďalej len „**Zmluva**“)

medzi:

Objednávateľom:

Názov: Správa zariadení sociálnych služieb, príspevková organizácia

Sídlom: Janského 680/7, 949 01 Nitra

IČO: 37 966 456

DIČ: SK20 2193 6169

Bankové spojenie (IBAN): SK88 0900 0000 0050 5276 4988

e-mail: musakova@zpszobor.sk

Konajúca prostredníctvom: PhDr. Libuša Mušáková, riaditeľ

(ďalej len „**Objednávateľ**“)

a

Dodávateľom:

Názov: (doplniť)

Sídlom: (doplniť)

IČO: (doplniť)

DIČ: (doplniť)

IČ DPH: (doplniť)

Bankové spojenie (IBAN): (doplniť)

e-mail: (doplniť)

Konajúca prostredníctvom: (doplniť)

Zapísaný v: (doplniť)

(ďalej len „**Dodávateľ**“)

(Objednávateľ a Dodávateľ ďalej spolu ako „**Zmluvné strany**“ alebo jednotlivo ako „**Zmluvná strana**“)

Obsah

[Preambula 3](#_Toc103860253)

[I. Predmet Zmluvy 3](#_Toc103860254)

[II. Zmluvná cena 4](#_Toc103860255)

[III. Podmienky a spôsob objednávky 5](#_Toc103860256)

[IV. Dodacie podmienky 6](#_Toc103860257)

[V. Zodpovednosť za vady a akosť Tovaru 7](#_Toc103860258)

[VI. Platobné podmienky a termíny plnenia 9](#_Toc103860259)

[VII. Sankcie 9](#_Toc103860260)

[VIII. Subdodávatelia 11](#_Toc103860261)

[IX. Doba platnosti a skončenie Zmluvy 12](#_Toc103860262)

[X. Osobitné ustanovenia 14](#_Toc103860263)

[XI. Komunikácia Zmluvných strán 15](#_Toc103860264)

[XII. Záverečné ustanovenia 15](#_Toc103860265)

# Preambula

Zmluva medzi Zmluvnými stranami je uzatvorená na základe výsledku verejného obstarávania s názvom „**Potraviny – Mrazené výrobky a chladené zemiaky“,** vyhláseného Objednávateľom ako verejným obstarávateľom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**ZVO**“), ktorým mal Objednávateľ v úmysle zabezpečiť dodávky potravín do stravovacích zariadení v zriaďovateľskej pôsobnosti Objednávateľa.

Objednávateľ je subjektom verejnej správy hospodáriaci s verejnými financiami, ktorý je zriadený za účelom poskytovania sociálnych služieb. Predmet zmluvy bude použitý pre potreby plnenia povinností vyplývajúcich z dopytu prijímateľov sociálnych služieb na stravovanie v jednotlivých prevádzkach Objednávateľa. Z uvedených dôvodov je možné definovať denné potreby Objednávateľa len v predpokladaných objemoch, tzn. že aj celkovo zazmluvnené množstvo je stanovené len v predpokladaných hodnotách, ich objednanie v plnom rozsahu nie je záväzné a zo strany Dodávateľa nie je nárokovateľné.

# Predmet Zmluvy

1. Predmetom Zmluvy je zabezpečenie dodávky potravín do stravovacích zariadení Objednávateľa uvedených v Prílohe č. 3 Zmluvy.

v predpokladanom rozsahu a kvalite bližšie definovanej v Prílohe č. 1 Zmluvy (ďalej len „**Tovar**“) a z toho vyplývajúci záväzok:

* 1. Dodávateľa dodať Tovar do stravovacích zariadení definovaných v tomto odseku; a
  2. Objednávateľa zaplatiť Dodávateľovi Cenu za Tovar;

a to za podmienok stanovených Zmluvou, v závislosti od požiadaviek a potrieb Objednávateľa, za podmienok ustanovených touto Zmluvou a jednotlivými objednávkami. Súčasťou predmetu Zmluvy sú aj súvisiace služby spojené s adekvátnym zabalením Tovaru, dopravou na miesto dodania a vyložením dodávaného Tovaru do skladu na miesto určenia.

1. V prípade ak to neodporuje ustanoveniam alebo zmyslu tejto Zmluvy, Objednávateľom sa na účely tejto Zmluvy myslí aj osoba oprávnená k uskutočneniu objednávky uvedená v Prílohe č. 3 Zmluvy.
2. Tovar bude dodaný za podmienok stanovených v tejto Zmluve pri splnení platných noriem v požadovanej kvalite, prvej akostnej triedy v zmysle zákona č.152/1995 Z. z. o potravinách v znení neskorších predpisov (ďalej len „ZOP“), Potravinového kódexu SR a vyhlášok, nahradzujúcich súvisiace komoditné hlavy Potravinového kódexu SR v súlade so súťažnými podkladmi k nadlimitnej zákazke verejného obstarávania na predmet zákazky: „Potraviny“.
3. Obaly, označenie a preprava musia byť v súlade s ustanoveniami ZOP a ďalších všeobecne záväzných platných predpisov, noriem a Potravinového kódexu SR.
4. Dodávateľ vyhlasuje, že je spôsobilý plniť predmet tejto Zmluvy v súlade so ZOP, ako aj v súlade s požiadavkami ustanovenými všeobecne záväznými právnymi predpismi na bezpečnosť potravín a ich kvalitu, hygienu, požiadavkami na zloženie potravín, zložky, ako aj technologické postupy používané pri ich výrobe a požiadavkami na balenie jednotlivých potravín, ich skupín alebo všetkých potravín, rozsah a spôsob ich označovania, ich skladovanie, prepravu a inú manipuláciu s nimi, ich umiestňovanie na trh.
5. Dodávateľ sa zaväzuje počas celého trvania tejto Zmluvy mať k dispozícii pre Objednávateľa celý sortiment Tovaru podľa Prílohy č. 1 a Prílohy č. 4 Zmluvy.
6. Zmluvné strany sa dohodli, že množstvo Tovaru uvedené v Prílohe č. 1 a v Prílohe č. 4 Zmluvy je len orientačné a skutočne odobrané množstvo sa bude odvíjať od skutočných potrieb Objednávateľa po dobu trvania tejto Zmluvy.
7. Dodávateľ je počas platnosti zmluvy povinný na požiadanie Objednávateľa predložiť kópie platných certifikátov bezpečnosti potravín alebo Značky kvality SK alebo podobnej značky, ktorá má v systéme intenzívnejšiu kontrolu autorizovanou kontrolnou inštitúciou. Certifikát Značka kvality SK je možné požadovať len v prípade, že je v Prílohe č. 4 pri danom Tovare uvedené, že na tento Tovar bol certifikát vydaný.
8. V prípade ak Dodávateľ, ako uchádzač v rámci verejného obstarávania, ktorého výsledkom je uzatvorenie tejto Zmluvy, pri preukázaní splnenia technickej spôsobilosti alebo odbornej spôsobilosti doložil k niektorej položke Tovaru certifikát Značky kvality SK, je povinný počas celého trvania Zmluvy dodávať Objednávateľovi predmetnú položku Tovaru s certifikátom Značky kvality SK.

# Zmluvná cena

1. Cena za jednotlivé položky Tovaru je stanovená podľa zákona 18/1996 Z. z. o cenách v znení neskorších predpisov a vyhlášky MF SR č.87/1996 Z .z., dohodou Zmluvných strán ako výsledok verejného obstarávania. Zmluvná cena za celý predmet zákazky je vo výške:

Zmluvná cena bez DPH v EUR: ..............., (slovom: ........... EUR, .. centov), Zmluvná cena s DPH v EUR: ................ (slovom: ....................... EUR, .. centov)

1. Zmluvná cena bude stanovená ako súčin predpokladaného množstva tovaru a jednotkovej ceny za požadovaný Tovar uvedený v Prílohe č. 4 tejto Zmluvy. Uvedené jednotkové ceny v zmysle Prílohy č. 4 sú nemenné a záväzné počas trvania tejto Zmluvy, okrem prípadov dohodnutých touto Zmluvou.
2. Zmluvná cena je stanovená vrátane ceny obalov, dopravy do miesta plnenia, cla, dovoznej prirážky, poistného, nákladov Dodávateľa na skladovanie a všetkých ďalších nákladov Dodávateľa spojených s dodávkou (napr. naloženie a vyloženie dodávaného Tovaru do skladu). Zmluvná cena uvedená v Prílohe č. 4 je preto vrátane všetkých nákladov spojených s dodávkou v zmysle tohto bodu.
3. Zmluvné strany sa dohodli, že v prípade zmeny cien porovnateľných tovarov na trhu smerom k ich zníženiu oproti cenám tovaru upravených touto zmluvou si zmluvné strany dohodli nasledovný spôsob zisťovania cien:
   1. Objednávateľ predloží Dodávateľovi minimálne tri cenové ponuky (nie akciové letáky) na identické tovary, ktoré musia obsahovať označenie výrobcu (príp. dodávateľa) tovarov, jeho sídlo, identifikačné číslo, obchodný názov tovaru, zloženie tovaru a cenu, za ktorú tovar ponúka;
   2. pokiaľ všetky cenové ponuky na identické alebo zastupiteľné tovary sú nižšie ako ceny tovaru dojednané touto zmluvou je Objednávateľ oprávnený vyvolať rokovanie s cieľom zníženia jednotkovej ceny tovaru.
4. Zmluvné strany sa dohodli, že zisťovanie cien podľa ods. 4 tohto čl. zmluvy je oprávnený vykonávať Objednávateľ 1 krát za 3 mesiace počas platnosti tejto zmluvy.
5. Objednávateľ na základe zisťovania cien tovaru oznámi Dodávateľovi skutočnosti preukazujúce opodstatnenosť zníženia jednotkovej ceny za tovar. v prípade dohody Objednávateľa a Dodávateľa na znížení jednotkovej ceny, Dodávateľ je povinný pri najbližšej opakujúcej sa dodávke tovaru od doručenia predmetného písomného oznámenia znížiť cenu tovaru na Objednávateľom požadovanú cenovú úroveň a aktualizovať Prílohu č. 4 tejto zmluvy.
6. Zmluvné strany sa dohodli, že obdobím, za ktoré sa ceny podľa ods. 5, 6 a 7 tohto čl. zmluvy porovnávajú, je obdobie troch mesiacov bezprostredne predchádzajúcich ostatnej zmene ceny podľa tejto zmluvy.
7. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa Dodávateľ poskytnúť Objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytnutou cenou podľa tejto zmluvy a nižšou cenou.
8. Zmluvná cena Tovaru môže byť navýšená na základe Dodávateľom preukázateľne zdokladovaného zvýšenia vstupov, t. j. predložením faktúr s nákupnými cenami z času posudzovania zmeny vstupov, alebo iných relevantných dokladov, na základe ktorých bude možné jednoznačne stanoviť mieru navýšenia vstupných nákladov a s nimi súvisiacej potreby navýšenia zmluvných jednotkových cien Tovaru, pričom platí, že navýšenie cien musí byť v súlade so ZVO.
9. Zmeny jednotkových cien v zmysle bodov 5. až 11. tohto článku musia byť riešené formou Dodatku k tejto Rámcovej zmluve.
10. Sadzba DPH bude účtovaná v súlade so všeobecne platnými právnymi predpismi v čase fakturácie.
11. Plnenie predmetu Zmluvy bude zabezpečované na základe čiastkových objednávok.

# Podmienky a spôsob objednávky

1. Dodávateľ je povinný dodať Tovar Objednávateľovi na základe zaslanej objednávky prostredníctvom emailu. Objednávateľ bude Tovar objednávať na kus, prípadne na balenia aj v prípade, ak je v Prílohe č. 4 Zmluvy uvedená merná jednotka hmotnosti alebo objemu.
2. Objednávateľ, alebo osoba oprávnená uskutočňovať objednávky podľa Prílohy č. 3 Zmluvy:
   1. odošle Dodávateľovi objednávku e-mailom najneskôr do 13.00 hod. pracovného dňa najneskôr v predchádzajúci deň pred požadovaným dňom dodania Tovaru,
   2. Dodávateľ akceptuje, že u Objednávateľa môže nastať potreba mimoriadnych objednávok vyplývajúca z prevádzkových podmienok Objednávateľa, t.j. v  Objednávateľom nezavinených prípadoch môže Objednávateľ objednať Tovar aj s povinnosťou jeho dodania v deň objednania. V tomto prípade je Dodávateľ povinný dodať Tovar najneskôr do 120 min od písomného doobjednania mimoriadnej potreby Objednávateľa.
3. Dodávateľ je povinný akceptovať objednávku a doobjednávku realizovanú v súlade s predchádzajúcim odsekom Zmluvy. Dodávateľ potvrdí doručenie elektronickej pošty s objednávkou odoslaním potvrdzujúceho emailu ihneď po jeho doručení, **najneskôr do dvoch hodín od odoslania objednávky** Objednávateľom alebo osobou oprávnenou uskutočňovať objednávky na základe tejto Zmluvy. Dodávateľ nie je povinný akceptovať objednávku, ktorej termín dodania alebo termín realizácie objednávky Objednávateľom, alebo osobou oprávnenou uskutočňovať objednávky na základe tejto Zmluvy, bol v rozpore s predchádzajúcim odsekom Zmluvy, ak táto Zmluva neurčuje inak.
4. V prípade ak Dodávateľ z akýchkoľvek dôvodov nedokáže realizovať celú objednávku v čase podľa článku IV. tejto Zmluvy, **o nedodaní niektorej položky objednávky upovedomí** **v lehote a spôsobom podľa bodu 3** tohto článkuosobu realizujúcu objednávku Tovaru a písomne informuje Objednávateľa o predpokladanom termíne dodania tejto položky Tovaru uvedeného v objednávke.
5. Objednávateľ, alebo osoba oprávnená uskutočňovať objednávky podľa Prílohy č. 3 Zmluvy, môže zrušiť svoju objednávku do 12:00 hod, pracovného dňa pred dňom dodania Tovaru. V prípade situácie, ktorú nemôže Objednávateľ ovplyvniť (napríklad zatvorenie celého zariadenia rozhodnutím príslušného úradu regionálneho zdravotníctva v dôsledku epidemiologickej situácie, resp. iné okolnosti „vis maior“), môže Objednávateľ alebo osoba oprávnená uskutočňovať objednávky podľa Prílohy č. 3 Zmluvy zrušiť časť objednávky, alebo aj celú objednávku.
6. Osoba oprávnená uskutočňovať objednávky podľa Prílohy č. 3 Zmluvy môže realizovať objednávku len na to miesto dodania, pri ktorom je v rámci Prílohy č. 3 uvedená ako osoba oprávnená uskutočňovať objednávku. Osoba oprávnená uskutočňovať objednávky podľa Prílohy č. 3 Zmluvy môže realizáciou objednávky poveriť inú osobu, ktorá je v pracovnom pomere s rovnakým zamestnávateľom ako osoba oprávnená uskutočňovať objednávky podľa Prílohy č. 3 Zmluvy, na takto realizovanú objednávku sa hľadí ako by ju vykonala osoba oprávnená uskutočňovať objednávky podľa Prílohy č. 3 Zmluvy.
7. Objednávateľ je oprávnený, nie povinný, objednávať Tovar podľa ustanovení tejto Zmluvy. Objednávky Objednávateľa nebudú Dodávateľom limitované minimálnym množstvom objednávaného Tovaru ani minimálnou cenou za objednávaný Tovar v jednej dodávke. Objednávateľ alebo osoba oprávnená uskutočňovať objednávky podľa Prílohy č. 3 Zmluvy vyvinú maximálne úsilie aby realizovali objednávky v čo možno najefektívnejšom rozsahu tak, aby sa minimalizovala environmentálna záťaž na životné prostredie v dôsledku dodávky Tovaru.

# Dodacie podmienky

1. Miesto dodania Tovaru bude Objednávateľom alebo osobou oprávnenou uskutočňovať objednávky podľa Prílohy č. 3 Zmluvy uvedené v objednávke podľa Článku III. Zmluvy na jednu alebo viacero adries stravovacích zariadení uvedených v Prílohe č.3 Zmluvy.
2. Dodávateľ sa zaväzuje dodať Tovar v termíne a množstve uvedenom v objednávke:
   1. V pracovné dni (spravidla v pondelok až piatok) a to v čase od 6,00 hod do 10:30 hod.
   2. Presnejší čas dodania do jednotlivých stravovacích zariadení určí Objednávateľ v objednávke, a to tak, aby bola zabezpečená plynulosť a následnosť dodávok do stravovacích zariadení.
   3. O odovzdaní a prevzatí Tovaru bude spísaný dodací list.
   4. Dodací list k prevzatému Tovaru bude potvrdený poverenými osobami každej Zmluvnej strany, pričom osoba poverená prevziať Tovar zo strany Objednávateľa bude označená už v objednávke.
3. Dodržanie dodacích podmienok v zmysle tejto Zmluvy je záväzné.
4. Dodávateľ predáva Tovar bez záložného práva ako aj iných práv zodpovedajúcich právam tretích osôb k cudzej veci.
5. Záručná doba stanovená výrobcom bude vyznačená na obaloch alebo dodacích listoch tak, aby bolo možné odkontrolovať dodržiavanie neprekročenia minimálnej záručnej doby v čase dodania Tovaru. Doba do uplynutia záručnej doby v čase dodania Tovaru Objednávateľovi nesmie byť kratšia ako 30 % záručnej doby stanovenej pre dodávané položky predmetu zákazky.
6. Ak sú výrobky balené, sú balené len v obaloch, ktoré neovplyvňujú kvalitu výrobku a chránia ich pred nežiaducimi vonkajšími vplyvmi. v prípade, že dodávané položky budú balené v obale, musia byť označené v slovenskom štátnom jazyku s min. údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR a ZOP. Obaly budú najmä z recyklovateľných materiálov.
7. Tovar musí byť dodávaný v akosti a kvalite uvedenej v objednávke alebo v Prílohe č. 1 Zmluvy, s dokladmi zodpovedajúcimi platným právnym predpisom a hygienickým normám.
   1. Tovar musí spĺňať požiadavky ZOP.
   2. Musí byť prepravovaný v hygienicky nezávadných obaloch.
   3. Objednávateľ pri realizácii dodávok Tovaru Dodávateľom, bude vykonávať kontrolu preberaného Tovaru z dôvodu overenia, či dodaný Tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti.
   4. Objednávateľ bude preberať Tovar na základe senzorickej analýzy, t.j. na základe relevantného zmyslového posúdenia – farba, vôňa, chuť, vizuálne posúdenie, atď.
   5. Tovary nesmú javiť známky porušenia obalu, vlhkosti.
8. Dodávateľ je povinný po celú dobu tejto zmluvy realizovať predmet zmluvy vozidlami spĺňajúcimi hygienické štandardy kladené na vozidlá prepravujúce potraviny a suroviny podľa príslušných právnych predpisov
   1. a to aj v prípade, ak bude dodávka tovaru zabezpečovaná na základe zmluvného vzťahu medzi Predajcom a dopravcom ako subdodávateľom.
   2. Dodávateľ zodpovedá za prípadné porušenie tejto povinnosti takýmto dopravcom
   3. Dodávateľ je povinný oznámiť Objednávateľovi každé aj iba začaté správne konanie príslušným orgánom štátnej správy týkajúce sa prípadného porušenia tejto povinnosti.
9. V prípade, že Dodávateľ počas trvania Zmluvy nie je schopný dodať niektorý z Tovarov uvedených v opise predmetu Zmluvy z dôvodu, že v rozhodnom období nemá k dispozícii daný Tovar (napr. nemá balenie v daných hmotnostiach/objemoch ako sú uvedené v opise predmetu Zmluvy), je povinný dodať **po dohode s Objednávateľom** iné balenie (rozdielnu hmotnosť/objem) v rovnakej jednotkovej cene za 1kg/ks/l.
10. Vlastnícke právo k Tovaru prechádza na Objednávateľa okamihom prevzatia Tovaru Objednávateľom.
11. Nebezpečenstvo škody na Tovare prechádza na Objednávateľa okamihom prevzatia Tovaru.

# Zodpovednosť za vady a akosť Tovaru

1. Dodávateľ je povinný dodať Tovar nepoškodený v čerstvom stave v najvyššej kvalite, prvej akostnej triedy, s vysledovateľnosťou pôvodu v súlade s platnou legislatívnou SR a EÚ, v parametroch stanovených v tejto Zmluve a v súťažných podkladoch vo verejnom obstarávaní a v súlade s príslušnými platnými normami a v kvalite spĺňajúcej všetky požiadavky na kritéria zdravotne a hygienicky bezpečné potraviny spolu s príslušnými dokladmi vyžadovanými právnymi predpismi.
2. Dodaný Tovar nesmie mať v čase odovzdania Objednávateľovi vyčerpanú záručnú dobu (dátum minimálnej trvanlivosti, resp. dátum spotreby) nad limit stanovený v Čl. IV. ods. 5 Porušenie tejto povinnosti sa považuje za **hrubé porušenie** Zmluvných podmienok.
3. V prípade, že Dodávateľ dodá Objednávateľovi Tovar s vyčerpanou expiračnou lehotou nad limit stanovený v Čl. IV. Ods. 5, Objednávateľ je oprávnený takýto Tovar reklamovať a Tovar neprevziať.
4. Objednávateľ nie je povinný zaplatiť za takýto Tovar.
5. Reklamáciu bude Objednávateľ uplatňovať priamo u vodiča, ktorý realizoval dodávku Tovaru.
6. Objednávateľ zároveň Dodávateľovi, prostredníctvom vodiča, ktorý realizoval dodávku Tovaru oznámi, či trvá na dodaní objednaného Tovaru.
7. V prípade, že Objednávateľ trvá na dodaní objednaného Tovaru, Dodávateľ je povinný ho bezodkladne, a to najviac do 120 minút od uplatnenia reklamácie Objednávateľom, nahradiť Tovarom spĺňajúcim jeho požiadavky v rovnakej kvalite, množstve a druhu podľa vystavenej objednávky.
8. V prípade ak pôjde o väčšie množstvo tovaru, ktorého záručnú dobu nie je objednávateľ z objektívnych dôvodov schopný preveriť ihneď pri prevzatí, Objednávateľ je oprávnený uskutočniť danú reklamáciu najneskôr v deň prevzatia tovaru.
9. Dodávateľ poskytuje na Tovar záruku na akosť v dĺžke ich minimálnej trvanlivosti, resp. dátumu spotreby (expiračnej lehoty). Zárukou na akosť sa rozumie záväzok Dodávateľa, že Tovar bude po dobu záruky spôsobilý na použitie na dohodnutý (inak obvyklý) účel a zachová si dohodnuté (inak obvyklé) vlastnosti. Súčasťou tohto záväzku Dodávateľa je aj vyznačenie záručnej doby (spotreby), alebo doby minimálnej trvanlivosti (expiračnej lehoty) dodaného Tovaru na obale.
10. V prípade, ak Dodávateľ poruší zásadu čerstvosti alebo kvality dodaného Tovaru, alebo iné podmienky kladené na akosť, alebo podmienky dodania Tovaru podľa tejto Zmluvy alebo jej Príloh, alebo má Tovar zjavné vady, Objednávateľ je oprávnený takýto Tovar reklamovať a Tovar neprevziať.
    1. Objednávateľ nie je povinný zaplatiť za takýto Tovar.
    2. Reklamáciu bude Objednávateľ uplatňovať priamo u vodiča, ktorý realizoval dodávku Tovaru.
    3. Objednávateľ zároveň Dodávateľovi, prostredníctvom vodiča, ktorý realizoval dodávku Tovaru oznámi, či trvá na dodaní objednaného Tovaru.
    4. V prípade ak pôjde o väčšie množstvo tovaru, ktorého kvalitu v zmysle tohto odseku nie je objednávateľ z objektívnych dôvodov schopný preveriť ihneď pri prevzatí, je Objednávateľ oprávnený uskutočniť danú reklamáciu najneskôr v deň prevzatia tovaru.
    5. Dodávateľ je povinný na vlastné náklady v najkratšom možnom termíne, najneskôr do 120 minút od uplatnenia reklamácie Objednávateľom, dodať nový Tovar, ktorý bude spĺňať požiadavky kladené na daný Tovar na základe Zmluvy a jej Príloh, ak na dodaní nového Tovaru bude Objednávateľ trvať.
11. Prípadné skryté, iné vady alebo vady dodaného Tovaru nezistené alebo nezistiteľné pri naskladňovaní Tovaru:
    1. Objednávateľ Tovar reklamuje prostredníctvom písomného oznámenia Dodávateľovi bez zbytočného odkladu po zistení takých vád, najneskôr do uplynutia záručnej lehoty, resp. doby spotreby. Tá bude vyznačená na obaloch Tovaru alebo pri nebalenom Tovare na dodacom liste.
    2. Objednávateľ zároveň Dodávateľovi oznámi, či trvá na dodaní objednaného Tovaru.
    3. V prípade, že Objednávateľ trvá na dodaní objednaného Tovaru, Dodávateľ je povinný ho bezodkladne, a to najviac do 120 minút od uplatnenia reklamácie, nahradiť Tovarom spĺňajúcim jeho požiadavky v rovnakej kvalite, množstve a druhu podľa vystavenej objednávky.
    4. V prípade ak Objednávateľ oznámi Dodávateľovi, že na dodaní náhradného Tovaru netrvá, Dodávateľ je povinný hodnotu reklamovaného Tovaru dobropisovať najneskôr do 10 dní odo dňa uznania reklamácie.
12. Zmluvné strany sa pri zodpovednosti za vady Tovaru a nárokov z nich vyplývajúcich budú ďalej primerane riadiť § 420 a nasl. ObZ, ak táto Zmluvy výslovne neustanovuje iný postup.
13. V prípade ak príde k opakovanému dodaniu tovaru s vykazujúcimi akýmikoľvek vadami v zmysle Čl. IV. a V. tejto Zmluvy (resp. príde k akémukoľvek porušeniu povinností dodávateľa v zmysle Čl. IV. a V. tejto Zmluvy) považuje sa to za závažné porušenie tejto Zmluvy. Zmluvné strany sa dohodli, že za „opakované“ sa považuje každé ďalšie dodanie tovaru vykazujúce akékoľvek vady v zmysle Čl. IV. a V. tejto Zmluvy (resp. vykazujúce porušenia akejkoľvek povinnosti dodávateľa v zmysle Čl. IV. a V. tejto Zmluvy), ktoré sa uskutoční po tom, čo kupujúci písomne vytkol vady (alebo porušenie povinnosti) dodania tovaru predávajúcemu už minimálne 3x, počas trvania tejto Zmluvy.
14. Dodávané výrobky nemôžu obsahovať čiastočne odtučnený prášok zo Svrčka domového (Acheta domesticus), múčku zo Saranče sťahovavej (Locusta migratoria), ani prášok zo žltých múčnych červov, t.j. lariev Potemkina múčneho (Tenebrio molitor).

# Platobné podmienky a termíny plnenia

1. Predmetom fakturácie bude len skutočne objednaný, dodaný a Objednávateľom prebratý Tovar počas trvania Zmluvy. Dodávateľ bude fakturovať dodaný predmet zákazky samostatne podľa miesta dodania Tovaru uvedeného v objednávke.
2. Dodávateľ sa zaväzuje fakturovať kúpnu cenu Tovaru
   1. maximálne 3 krát do mesiaca, a to k 10. dňu, k 20. dňu a k poslednému dňu v mesiaci, ak boli v uvedených obdobiach uskutočnené dodávky Tovaru,
   2. Každá faktúra, vystavená podľa bodu 2, písm. a.), musí byť Objednávateľovi doručená najneskôr desať dní po jej vystavení,
   3. Faktúry musia obsahovať náležitosti daňového dokladu a špecifikáciu ceny, povinnou prílohou faktúry je objednávka Objednávateľa, alebo osoby oprávnenej uskutočňovať objednávky na základe tejto Zmluvy a potvrdený dodací list skutočne prebraného Tovaru Objednávateľom, jeho množstvo a cenu za mernú jednotku každej položky.
3. Lehota splatnosti faktúry je **30 dní odo dňa jej doručenia Objednávateľovi**. Pre účely tejto Zmluvy sa za dodržanie splatnosti považuje, ak je príslušná fakturovaná finančná čiastka odpísaná z účtu Objednávateľa na účet Dodávateľa v deň splatnosti faktúry v zmysle tohto bodu Zmluvy..
4. V prípade, ak faktúra nebude obsahovať všetky náležitosti daňového dokladu alebo bude absentovať objednávka, dodací list, Objednávateľ je oprávnený vrátiť ju Dodávateľovi do dátumu splatnosti s tým, že plynutie lehoty splatnosti faktúry sa prerušuje. Dodávateľ je povinný faktúru podľa charakteru nedostatku opraviť alebo vystaviť novú. na opravenej alebo novej faktúre vyznačí nový dátum splatnosti faktúry podľa ods. 3 tohto Článku.
5. Dodávateľ sa zaväzuje vo všetkých dokladoch, listoch, dodacích listoch a faktúrach uvádzať číslo tejto Zmluvy a objednávky, na základe ktorej bude realizované plnenie.
6. Ak Dodávateľ nebude schopný z dôvodu závažných okolností na jeho strane dodať Tovar podľa objednávky, Objednávateľ si vyhradzuje právo zabezpečiť Tovar zodpovedajúcej kvality a v požadovanom množstve nevyhnutnom na pokrytie časovej tiesne od iného dodávateľa.

# Sankcie

1. Pri porušení jednotlivej Zmluvnej povinnosti Dodávateľa dodať predmet plnenia v dohodnutom termíne (čase), je Objednávateľ oprávnený uplatniť voči Dodávateľovi Zmluvnú pokutu vo výške 2 % z kúpnej ceny objednaného Tovaru, a to v prípade, ak dôjde k omeškaniu Dodávateľa s dodaním Tovaru o viac ako 40 minút, a to za každé jedno porušenie, ak táto Zmluva neurčuje inak. Pri porušení zmluvnej povinnosti Dodávateľa spočívajúcej v dodaní Tovaru, ktorý nespĺňa požadované množstvo alebo kvalitu Tovaru, je Objednávateľ oprávnený uplatniť voči Dodávateľovi Zmluvnú pokutu vo výške 500 eur, a to v prípade ak Tovar nebude dodaný na viac ako 90%, alebo ak aspoň 10% Tovaru bude javiť známky nedostatočnej kvality, a to za každé jedno porušenie, ak táto Zmluva neurčuje inak.
2. Pri porušení Zmluvnej povinnosti Dodávateľa dodať Tovar, ktorý neobsahuje geneticky modifikované organizmy alebo geneticky modifikované mikroorganizmy podľa § 4 ods. 1 a ods. 2 zákona č. 151/2002 Z. z. o používaní genetických technológií a geneticky modifikovaných organizmov, v znení neskorších predpisov, je Objednávateľ oprávnený uplatniť voči Dodávateľovi Zmluvnú pokutu vo výške 1.500,- Eur za každé jedno porušenie.
3. V prípade, že Dodávateľ počas trvania Zmluvy vôbec nedodá niektorý z Tovarov uvedených v Prílohe č. 1 a v Prílohe č.4, alebo ho dodá v rozpore s touto Zmluvou a Objednávkou, minimálne 5 krát počas trvania Zmluvného vzťahu, má Objednávateľ nárok na odstúpenie od Zmluvy a zároveň právo na Zmluvnú pokutu vo výške 20% z ceny objednaného a nedodaného Tovaru.
4. Uplatnenie sankcií v zmysle tohto Článku sa nevylučuje s možnosťou objednávateľa odstúpiť od tejto Zmluvy z dôvodu závažného porušenia tejto Zmluvy v zmysle ostatných článkov.
5. V prípade omeškania Objednávateľa s uhradením faktúry, je Dodávateľ oprávnený účtovať Objednávateľovi úrok z omeškania v zákonnej výške podľa ust. § 369 ods. 2 ObZ.
6. Zaplatenie Zmluvnej pokuty nezbavuje Dodávateľa povinnosti dodať Tovar alebo doklady podľa tejto Zmluvy.
7. Zaplatením Zmluvnej pokuty nie je dotknuté právo druhej Zmluvnej strany na náhradu škody v plnej výške, ktorá jej porušením povinnosti druhej Zmluvnej strany vznikla. Zodpovednosť za škodu sa bude riadiť podľa príslušných ustanovení ObZ. Pre účely tejto Zmluvy sa škodou rozumie aj rozdiel v nákladoch Objednávateľa na zabezpečenie rovnakého alebo porovnateľného tovaru u iného dodávateľa v prípade omeškania Dodávateľa s dodaním Tovaru alebo odstránením vád Tovaru, pokiaľ toto omeškanie ohrozuje činnosť Objednávateľa a takto zabezpečený tovar bol vo vyššej cene ako cena za rovnaký Tovar určená na základe tejto Zmluvy.
8. Zmluvné strany sú oprávnené započítať si svoju pohľadávku voči druhej Zmluvnej strane na Zmluvnú pokutu, náhradu škody, ušlý zisk a na preukázateľné náklady proti pohľadávke druhej Zmluvnej strany na uhradenie akejkoľvek pohľadávky vzniknutej na základe tejto Zmluvy. v prípade, ak nie je možné alebo sa neuplatní vzájomné započítanie alebo dofakturovanie zo strany druhej Zmluvnej strany, Zmluvnú pokutu, úrok z omeškania, preukázateľné náklady alebo ušlý zisk zaplatí povinná Zmluvná strana oprávnenej Zmluvnej strane v lehote 30 dní odo dňa jej písomného uplatnenia.
9. Zmluvné strany prehlasujú, že výška Zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

# Subdodávatelia

1. Zoznam subdodávateľov Dodávateľa je uvedený v Prílohe č. 2 – Zoznam subdodávateľov Zmluvy.
2. Každá Zmluva, na základe ktorej Dodávateľ poverí tretiu stranu vykonaním aspoň časti predmetu Zmluvy sa považuje za Zmluvu so Subdodávateľom. Dodávateľ je pred uzatvorením Zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. v písomnej žiadosti o udelenie súhlasu Objednávateľa je Dodávateľ povinný uviesť časť plnenia predmetu Zmluvy, ktorý by mal vykonať Subdodávateľ a presnú identifikáciu Subdodávateľa, prípadne i dokumenty potrebné na realizáciu predmetu Zmluvy (napríklad čestné vyhlásenie o hygienickej spôsobilosti vozidiel na prepravu potravín a surovín, ktoré sú budú využívané na realizáciu predmetu Zmluvy). Objednávateľ písomne upovedomí Dodávateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody. v prípade ak Objednávateľ udelí Dodávateľovi súhlas na poverenie vykonania aspoň časti predmetu Zmluvy tretou stranou, nie je potrebné uzatvoriť medzi Objednávateľom a Dodávateľom dodatok k Zmluve.
3. V prípade ak Dodávateľ, ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby, alebo vlastného zamestnanca, Dodávateľ je povinný využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy. Dodávateľ môže nahradiť takúto osobu alebo vlastného zamestnanca len za osobu, ktorá bude spĺňať rovnaké podmienky. Ustanovenie článku VIII. ods. 1 Zmluvy sa použije obdobne.
4. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek Zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
5. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal vykonávať predmet Zmluvy vykonávaného týmto Subdodávateľom, pričom Objednávateľ stanoví Dodávateľovi lehotu na nápravu, najviac však 24 hodín. v prípade, že nedôjde k náprave vzniknutého stavu ani v Objednávateľom stanovenej lehote sa toto konanie Dodávateľa považuje za podstatné porušenie tejto Zmluvy.
6. Plnenie predmetu Zmluvy, ktorého vykonávaním poveril Dodávateľ na základe Zmluvného vzťahu Subdodávateľa, nesmie byť zverená Subdodávateľom tretej osobe.
7. Každé poverenie tretej strany vykonaním časti predmetu Zmluvy a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
8. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť predmetu Zmluvy preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: konkrétna časť predmetu Zmluvy, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
9. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. v prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť predmetu Zmluvy preukazuje vo vzťahu k tej časti predmetu zákazky, ktorú má Subdodávateľ plniť. Dodávateľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: konkrétna časť predmetu Zmluvy, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.

# Doba platnosti a skončenie Zmluvy

1. Zmluva sa uzatvára na dobu určitú a to na 12 mesiacov odo dňa nadobudnutia jej účinnosti v zmysle Čl. XII. tejto Zmluvy, alebo do vyčerpania maximálneho finančného limitu určeného v čl. II. – Zmluvná cena, odsek 1, podľa toho, ktorá skutočnosť nastane skôr.
2. Túto Zmluvu je možné ukončiť písomnou dohodou Zmluvných strán.
3. Obe Zmluvné strany sú oprávnené túto Zmluvu vypovedať i bez udania dôvodu, a to písomnou výpoveďou riadne doručenou druhej Zmluvnej strane. Výpovedná lehota je dvojmesačná a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.
4. Objednávateľ je oprávnený odstúpiť od tejto Zmluvy z dôvodov podľa § 19 ZVO ako aj z dôvodov podstatného (hrubého) porušenia Zmluvných záväzkov zo strany Dodávateľa.
5. Dodávateľ je oprávnený odstúpiť od tejto Zmluvy z dôvodov podstatného (hrubého) porušenia Zmluvných záväzkov zo strany Objednávateľa.
6. Za podstatné (hrubé) porušenie Zmluvného záväzku sa považujú najmä (nie však výlučne) nasledovné skutočnosti:
   1. opakované (min.3 krát) nedodanie Tovaru podľa požiadaviek Objednávateľa na akosť, kvalitu a balenie,
   2. nedodržanie cien Tovaru podľa Zmluvy,
   3. nedodržanie dodania Tovaru tak ako je špecifikovaný v čl. IV. – Dodacie podmienky tejto Zmluvy,
   4. porušenie zmluvných povinností vyplývajúcich zo Zmluvy alebo jej príloh, ktoré sú označené ako závažné porušenie,
   5. Dodávateľ podal na seba návrh na vyhlásenie konkurzu,
   6. bol podaný návrh na vyhlásenie konkurzu voči Dodávateľovi treťou osobou, pričom Dodávateľ je platobne neschopný, alebo je v situácii, ktorá odôvodňuje začatie konkurzného konania,
   7. bol na majetok Dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
   8. Dodávateľ vstúpil do likvidácie alebo bola naňho zriadená nútená správa,
   9. Dodávateľ ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby, alebo vlastného zamestnanca a tieto kapacity nie sú využívané pri realizácii predmetu Zmluvy alebo akejkoľvek objednávky, alebo neboli nahradené inou osobou alebo zamestnancom v súlade s touto Zmluvou,
   10. opakované (min.3 krát) omeškanie s úhradou kúpnej ceny o viac ako 10 dní,
7. Odstúpenie od Zmluvy nadobudne účinnosť dňom, kedy písomný prejav vôle Zmluvnej strany, ktorý obsahuje oznámenie o odstúpení od Zmluvy, bude doručený druhej Zmluvnej strane.
8. Objednávateľ je oprávnený odstúpiť od tejto Zmluvy aj v prípade, ak existuje dôvodná obava, že plnenie záväzkov Dodávateľa v zmysle tejto Zmluvy je vážne ohrozené alebo Objednávateľ zistí, že v rámci správneho konania o hygienickej spôsobilosti dopravného prostriedku došlo k záveru, že aspoň jedno vozidlo Dodávateľa, alebo jeho subdodávateľa, nespĺňa podmienky hygienickej spôsobilosti podľa článku IV ods. 7 Zmluvy,. Dodávateľ je povinný do 5 pracovných dní písomne oznámiť Objednávateľovi, že v rámci správneho konania došlo k záveru, že aspoň jedno vozidlo Dodávateľa, alebo jeho subdodávateľa, nespĺňa podmienky hygienickej spôsobilosti podľa článku IV ods. 7 Zmluvy Zistené porušenia podľa tohto bodu sú dôvodom na odstúpenie od Zmluvy.
9. Dodávateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej Zmluvy, ak im taká povinnosť vyplýva zo Zákona o RPVS. Dodávateľ je povinný na požiadanie verejného obstarávateľa alebo Objednávateľa predložiť všetky Zmluvy so svojimi subdodávateľmi. Porušenie ktorejkoľvek z povinností Dodávateľa podľa tohto ustanovenia Zmluvy je jej podstatným porušením a zakladá právo verejného obstarávateľa spoločne s Objednávateľom na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo verejného obstarávateľa a Objednávateľa požadovať od Dodávateľa zaplatenie Zmluvnej pokuty vo výške maximálneho finančného limitu dohodnutého podľa tejto Zmluvy, čím nie je nijako dotknutý nárok verejného obstarávateľa a Objednávateľa požadovať od Dodávateľa náhradu škody vzniknutej Objednávateľovi v dôsledku nesplnenia vyššie uvedených povinností Dodávateľa.
10. Odstúpenie od Zmluvy nemá vplyv na nárok na náhradu škody vzniknutej porušením Zmluvy a nároku na Zmluvnú pokutu.

# Osobitné ustanovenia

1. Zmluvné strany týmto vyhlasujú, že:
2. na ich majetok nebol ku dňu uzavretia tejto Zmluvy vyhlásený konkurz alebo povolená reštrukturalizácia, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k podaniu návrhu na začatie konkurzu alebo reštrukturalizácie na ich majetok,
3. voči nim nie je ku dňu uzavretia tejto Zmluvy vedené exekučné konanie, konanie o výkon rozhodnutia alebo dobrovoľná dražba na základe návrhu tretej osoby, na základe ktorých by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvných strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
4. voči nim nie je ku dňu uzavretia tejto Zmluvy vedené exekučné konanie alebo konanie o výkon rozhodnutia z titulu nedoplatkov v súvislosti s neplnením daňových, colných alebo odvodových povinností ktorejkoľvek zo Zmluvných strán, na základe ktorého (tohto konania) by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvnej strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
5. im nie je známe, že ku dňu uzavretia tejto Zmluvy bol vyhlásený konkurz, povolená reštrukturalizácia, vedená exekúcia z akéhokoľvek titulu alebo dobrovoľná dražba, a na majetok tretej osoby, pokiaľ by takéto konania mohli priamym spôsobom ohroziť plnenie povinností ktorejkoľvek zo Zmluvných strán podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
6. ku dňu uzavretia tejto Zmluvy nie sú insolventní alebo neschopní platiť akékoľvek svoje peňažné záväzky voči svojim veriteľom v termíne ich splatnosti, resp. že je nepravdepodobné, že nedodržia taký záväzok vyplývajúci z inej Zmluvy dohodnutej s ktoroukoľvek treťou osobou, nedodržanie ktorého môže mať priamy vplyv na schopnosť ktorejkoľvek zo Zmluvných strán plniť záväzky podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k takýmto situáciám,
7. nie sú im známe žiadne okolnosti obmedzujúce ich oprávnenie uzavrieť túto Zmluvu, najmä že uzatvorenie tejto Zmluvy a vykonávanie práv a plnenie záväzkov z nej vyplývajúcich nie je v rozpore so žiadnym rozhodnutím akéhokoľvek štátneho orgánu a nie je ani viazané na súhlas, povolenie alebo súhlasné vyjadrenie akejkoľvek tretej osoby v zmysle všeobecne záväzných právnych predpisov a pokiaľ áno, že takýto súhlas, povolenie alebo súhlasné vyjadrenie bolo riadne a včas vydané.
8. Zmluvné strany vyhlasujú, že všetky vyhlásenia uvedené v predchádzajúcim bodoch tohto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce a aby nenastala žiadna negatívna okolnosť predpokladaná ustanoveniami týchto vyhlásení.
9. Dodávateľ sa zaväzuje písomne informovať Objednávateľa o všetkých zmenách údajov zapísaných o Dodávateľovi v obchodnom, resp. živnostenskom registri, prípadne zápise nových údajov tak, že oznámenie o zmene skutočností zapísaných o Dodávateľovi v obchodnom, resp. živnostenskom registri doručí Objednávateľovi do siedmich (7) pracovných dní od zápisu zmeny údaja, resp. od zápisu nového údaja do obchodného, resp. živnostenského registra, pričom k tomuto oznámeniu musí byť priložený originál výpisu z obchodného, resp. živnostenského registra.
10. Zmluvné strany sú povinné vzájomne sa písomne informovať o zmene štatutárneho orgánu, alebo spôsobe konania štatutárneho orgánu, ako aj o zmenách v akýchkoľvek iných osobách výslovne uvedených v tejto Zmluve, pričom toto oznámenie musí byť druhej Zmluvnej strane doručené v lehote do siedmich (7) pracovných dní od takejto zmeny.
11. Objednávateľ a Dodávateľ sa zaväzujú, že obchodné a technické informácie, ktoré im boli zverené Zmluvným partnerom, nesprístupnia tretím osobám pre iné účely, ako pre plnenie podmienok tejto Zmluvy.
12. Ak sa v priebehu platnosti tejto Zmluvy zistia nové skutočnosti, ktoré neboli známe pri uzatváraní Zmluvy, je Dodávateľ povinný upozorniť Objednávateľa na takú skutočnosť.

# Komunikácia Zmluvných strán

1. Objednávky podľa tejto Zmluvy môže Dodávateľovi vystavovať Objednávateľ, osoby uvedené v Prílohe č. 3 Zmluvy alebo nimi poverené osoby.
2. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
3. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
   1. v deň doručenia zásielky, ak bola zásielka doručená osobne alebo kuriérnou službou; alebo
   2. za deň doručenia písomnosti sa pokladá aj deň, v ktorý Zmluvná strana odoprie doručovanú písomnosť prevziať alebo v ktorý márne uplynie najmenej trojdňová úložná doba pre vyzdvihnutie si zásielky na pošte, alebo v ktorý je na zásielke, doručovanej poštou, vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu,
   3. ihneď po odoslaní e-mailu, výlučne vo veci komunikácie Zmluvných strán súvisiacej s objednávkou alebo zrušením objednávky, alebo jej časti.
4. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien. v prípade zmeny osoby uvedenej v Prílohe č. 3 Zmluvy, postačuje ak Objednávateľ v súlade s touto Zmluvou oznámi túto zmenu Dodávateľovi.

# Záverečné ustanovenia

1. Otázky a vzťahy, ktoré nie sú touto Zmluvou a súťažnými podkladmi osobitne upravené sa spravujú ustanoveniami ObZ a iných všeobecne záväzných právnych predpisov.
2. Túto Zmluvu je možné meniť a dopĺňať iba písomnými očíslovanými dodatkami na základe dohody Zmluvných strán.
3. Táto Zmluva je vyhotovená v štyroch rovnopisoch, z ktorých dve vyhotovenia si ponechá Objednávateľ a dve vyhotovenia Dodávateľ.
4. Zmluvné strany sa zaväzujú, že všetky spory vyplývajúce z tejto Zmluvy budú riešiť osobným rokovaním o možnej dohode. Zmluvné strany sa dohodli, že vzťahy vzniknuté medzi Zmluvnými stranami na základe tejto Zmluvy sa riadia slovenským právnym poriadkom. Prípadné spory, o ktorých sa Zmluvné strany nedohodli, budú postúpené na rozhodnutie vecne a mieste príslušnému súdu.
5. Zmluvné strany sa dohodli, že ktorákoľvek Zmluvná strana môže kedykoľvek započítať pohľadávku, ktorú má voči druhej Zmluvnej strane proti akejkoľvek pohľadávke (bez ohľadu na to, či je v čase započítania splatná alebo nie), ktorú má druhá Zmluvná strana. Ak sú započítavané pohľadávky denominované v rôznych menách, Zmluvná strana je oprávnená pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
6. Zmluvné strany prehlasujú, že si túto Zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.
7. Zmluva nadobúda platnosť dňom podpísania obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý je informačným systémom verejnej správy vedeným Úradom vlády SR v elektronickej podobe (s odkazom na § 47a ods. 1 zákona č. 40/1964 Zb. Občianskeho zákonníka), nie však skôr ako **24.7.2023**.
8. Neodlučiteľnou súčasťou Zmluvy sú nasledujúce prílohy:

* Príloha č. 1 –  Opis predmetu Zmluvy
* Príloha č. 2 –  Zoznam subdodávateľov
* Príloha č. 3 –  Zoznam dodacích miest a osôb oprávnených realizovať objednávky na jednotlivé dodacie miesta
* Príloha č. 4 –  Cenník Tovaru, predpokladané množstvo Tovaru a finančný limit Rámcovej Zmluvy

Za Objednávateľa Za Dodávateľa

V Nitre dňa V (doplniť) dňa (doplniť)

................................................................. ................................................................

PhDr. Libuša Mušáková (doplniť meno štatutára)

riaditeľ (pozícia)

**Príloha č.1** - Opis položiek predmetu Zmluvy

**1. Mrazená brokolica obaľovaná**

Popis: balenie 2,5 kg, zložené z brokolicovej ruže obalenej v strúhanke, obal si musí zachovať celistvosť – neopadáva pri vyprážaní

**2. Mrazený karfiol obaľovaný**

Popis: balenie 2,5 kg, zložený z karfiolovej ruže obalenej v strúhanke, obal si musí zachovať celistvosť – neopadáva pri vyprážaní

**3. Mrazená zel. zmes „Anglická“**

Popis: balenie 2,5 kg, hlboko mrazená zelenina, obsah balíka: karfiol, mrkva, fazuľka, kukurica, prípadne hrášok

**4. Mrazená brokolica**

Popis: balenie 2,5 kg, hlboko mrazená zelenina ružicového tvaru, po rozmrazení si zachová celistvý tvar

**5. Mrazená zeleninová zmes „Polievková“**

Popis: balenie 2,5 kg, hlboko mrazená zeleninová zmes, obsah balíka: mrkva, karfiol, brokolica, cuketa

**6. Mrazená zeleninová zmes „Mexická“**

Popis: balenie 2,5 kg, hlboko mrazená zeleninová zmes, obsah balíka: hrášok, kukurica, paprika červená

**7. Mrazená zeleninová zmes „Čínska“**

Popis: balenie 2,5 kg, hlboko mrazená zeleninová zmes, obsah balíka: mrkva, kapusta, paprika, pór, cibuľa, čínsky hríb, bambus

**8. Mrazené šampiňóny - plátky**

Popis: balenie 2,5 kg, hlboko mrazené huby – šampiňóny nakrájané na plátky

**9. Mrazený špenát**

Popis: balenie 2,5 kg, hlboko mrazený, môže byť pretlak alebo sekaný špenát

**10. Mrazený karfiol**

Popis: balenie 2,5 kg, hlboko mrazený, tvar karfiolové ruže, po rozmrazení si zachová celistvý tvar

**11. Mrazená tekvica**

Popis: balenie 2,5 kg, hlboko mrazená, strúhaná

**12. Mrazené Hokkaido**

Popis: balenie 2,5 kg, hlboko mrazená, strúhaná

**13. Hrášok**

Popis: balenie 2,5 kg, hlboko mrazený, lúpaný

**14. Kukurica**

Popis: 2,5 kg balenie, hlboko mrazená, lúpaná

**15. Fazuľové struky mrazené**

Popis: 2,5 kg balenie, hlboko mrazené, lusky sekané nadrobno

**16. Mrazená baby mrkva**

Popis: 2,5 kg balenie, hlboko mrazená

**17. Mrazený pór – plátky**

Popis: 2,5 kg balenie, hlboko mrazený, nasekaný na krúžky

**18. Mrazený kôpor**

Popis: 2,5 kg balenie, hlboko mrazený, sekaný

**19. Mrazený kel – rezaný**

Popis: 2,5 kg balenie, hlboko mrazený, rezaný

**20. Mrazená zeleninová zmes – „Pod sviečkovú“, množstvo 500 kg**

Popis: 2,5 kg balenie, hlboko mrazená, zloženie: mrkva, petržlen alebo paštrnák, zeler

**21. Hranolky, množstvo 50 kg**

Popis: 2,5 kg balenie, hlboko mrazené, predpripravené

**22. Šúľance bez náplne, množstvo 500 kg**

Popis: 2,5 kg balenie, výrobok zo zemiakového cesta

**23. Šúľance plnené na sladko, množstvo 600 kg**

Popis: 2,5 kg balenie, hlboko mrazené, vyrobené zo zemiakového cesta plnené (džem rôznej príchute, tvarohové, makové...), po technologickej úprave si šúľance zachovajú celistvosť, náplň zostáva súčasťou výrobku

**24. Pirohy plnené, množstvo 500 kg**

Popis: 2,5 kg balenie, hlboko mrazené, vyrobené zo zemiakového cesta, plnené (džem rôznej príchute, tvarohové, makové...), po technologickej úprave si zachovajú celistvosť, náplň zostáva súčasťou výrobku

**25. Lístkové cesto, množstvo 1000 kg**

Popis: 0,5 kg balenie, cesto v zložení – 1 plát

**26. Zemiakové guľky (knedle) plnené údeným mäsom, množstvo 500 kg**

Popis: 1 kg balenie, hlboko mrazené, vyrobené zo zemiakového cesta plnené plnkou z údeného mäsa, po technologickej úprave si zachovajú celistvosť, náplň zostáva súčasťou výrobku

**27. Zemiakové guľky (knedle) plnené na sladko, množstvo 1000 kg**

Popis: 1 kg balenie, hlboko mrazené, vyrobené zo zemiakového cesta plnené (džem rôznej príchute, tvarohové, makové, ovocné : jahodové, slivkové, marhuľové...), po technologickej úprave si zachovajú celistvosť, náplň zostáva súčasťou výrobku

**28. Americké zemiaky, množstvo 1000 kg**

Popis: 2,5 kg balenie, predpečené, krájané zemiaky so šupkou, príloha vhodná na pečenie alebo fritovanie

**29. Zemiakové placky, množstvo 500 kg**

Popis: minimálne 100 g/ks balenie, strúhané zemiaky minimálne 48 %, príloha vhodná na pečenie alebo fritovanie

**30. Špíz kurací, množstvo 700 ks**

Popis: minimálne 170g-180 g/ks, kúsky kuracieho mäsa najmenej 75 g/ks, oravská slanina prekladané zeleninou (paprika, cibuľa, paradajka, šampiňón)

**31. Bryndzové pirohy, množstvo 500 kg**

Popis: balenie 2,5 kg, hlboko mrazené, vyrobené zo zemiakového cesta, plnené bryndzou, po technologickej úprave si zachovajú celistvosť, náplň zostáva súčasťou výrobku

**32. Chladené zemiaky - surové, množstvo 30 000 kg**

Popis: zemiaky chladené prílohové surové (očistené celé alebo krájané), vákuovo balené 3-5 kg balenie, varný typ B, so žltou dužinou, 1. trieda kvality, bez známok hniloby, černenia, s dátumom spotreby min. 4 dni

**33. Chladené zemiaky - predvarené, množstvo 7000 kg**

Popis: zemiaky chladené predvarené (očistené celé predvarené, krájané predvarené), vákuovo balené 3-5 kg balenie, varný typ B, so žltou dužinou, 1. trieda kvality, bez známok hniloby, černenia, s dátumom spotreby min. 25 dní

**Príloha č.2** – Zoznam subdodávateľov

|  |  |  |
| --- | --- | --- |
| **P. č.** | **Identifikácia subdodávateľa**  (názov, IČO, sídlo/miesto podnikania, osoba oprávnená konať v rozsahu meno a priezvisko, adresa pobytu, dátum narodenia) | **Konkrétna časť** predmetu Rámcovej zmluvy**,**  ktorú bude **subdodávateľ vykonávať** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

Príloha č. 3

**Zoznam dodacích miest a osôb oprávnených realizovať objednávky na jednotlivé dodacie miesta**

|  |  |  |  |  |
| --- | --- | --- | --- | --- |
| **Dodacie miesto** | **Adresa dodacieho miesta** | **Osoba oprávnená vykonať objednávku** | **Pozícia** | **Kontakt** |
| Zariadenie  pre seniorov  Zobor | Janského 680/7, 949 01 Nitra | Ing. Veronika Súľovcová  Martina Froncová | Vedúca kuchyne  Ref. skladového hospodárstva | 037/692 67 20  0903 582 215 |
| Stravovacie zariadenie Olympia | Tr. A. Hlinku 948/57,  949 01 Nitra | Mgr. Veronika Weedon  Ing. Gabriela Levická  Juraj Holčovský | Vedúca kuchyne  Ref. stravovania  Ref. skladového hospodárstva | 037/733 61 30  0911 284 207 |
| Jedáleň s kuchyňou | Baničova 522/12, 949 11 Nitra | Mgr. Veronika Weedon  Ing. Gabriela Levická  Ing. Jozef Dirnbach | Vedúca kuchyne  Ref. stravovania  Ref. skladového hospodárstva | 037/692 55 22  0910 481 294 |

Príloha č.4 – **Cenník, predpokladané množstvá a finančný limit Rámcovej Zmluvy**

***Zoznam Mrazených výrobkov a chladených zemiakov***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov tovaru/balenie** | **MJ** | **Predp. množ. na rok** | **% DPH** | **Cena v € bez DPH za MJ** | **Cena v € s DPH za MJ** | **Cena celkom v € bez DPH** | **Cena celkom v € s DPH** |
| 1. | Mraz. brokolica obaľovaná 2,5 kg | kg | 1 000 |  |  |  |  |  |
| 2. | Mraz. karfiol obaľovaný 2,5 kg | kg | 1 000 |  |  |  |  |  |
| 3. | Mraz. zel. zmes. „Anglická“ 2,5 kg | kg | 300 |  |  |  |  |  |
| 4. | Mraz. brokolica 2,5 kg | kg | 2 000 |  |  |  |  |  |
| 5. | Mraz. zel. zmes „Polievková“ 2,5 kg | kg | 1 000 |  |  |  |  |  |
| 6. | Mraz. zel. zmes „Mexická“ 2,5 kg | kg | 300 |  |  |  |  |  |
| 7. | Mraz. zel. zmes „Čínska“ 2,5 kg | kg | 300 |  |  |  |  |  |
| 8. | Mraz. šampiňóny - plátky 2,5 kg | kg | 500 |  |  |  |  |  |
| 9. | Mraz. špenát 2,5 kg | kg | 500 |  |  |  |  |  |
| 10. | Mraz. karfiol 2,5 kg | kg | 2 000 |  |  |  |  |  |
| 11. | Mraz. tekvica 2,5 kg | kg | 1 000 |  |  |  |  |  |
| 12. | Mraz. Hokkaido | kg | 1 000 |  |  |  |  |  |
| 13. | Mraz. hrášok 2,5 kg | kg | 500 |  |  |  |  |  |
| 14. | Mraz. kukurica 2,5 kg | kg | 500 |  |  |  |  |  |
| 15. | Mraz. fazuľové struky 2,5 kg | kg | 500 |  |  |  |  |  |
| 16. | Mraz. baby mrkva 2,5 kg | kg | 300 |  |  |  |  |  |
| 17. | Mraz. pór - plátky 2,5 kg | kg | 500 |  |  |  |  |  |
| 18. | Mraz. kôpor 2,5 kg | kg | 100 |  |  |  |  |  |
| 19. | Mraz. kel – rezaný 2,5 kg | kg | 200 |  |  |  |  |  |
| 20. | Mrazená zeleninová zmes – „Pod sviečkovú“ 2,5kg | kg | 500 |  |  |  |  |  |
| 21. | Hranolky 2,5 kg | kg | 50 |  |  |  |  |  |
| 22. | Šúľance bez náplne 2,5 kg | kg | 500 |  |  |  |  |  |
| 23. | Šúľance plnené na sladko 2,5 kg | kg | 600 |  |  |  |  |  |
| 24. | Pirohy plnené 2,5 kg | kg | 500 |  |  |  |  |  |
| 25. | Lístkové cesto 0,5 kg | kg | 1 000 |  |  |  |  |  |
| 26. | Zem. guľky plnené údeným mäsom 1 kg | kg | 500 |  |  |  |  |  |
| 27. | Zem. guľky plnené na sladko 1 kg | kg | 1 000 |  |  |  |  |  |
| 28. | Americké zemiaky 2,5 kg | kg | 1 000 |  |  |  |  |  |
| 29. | Zemiakové placky 100g/ks | kg | 500 |  |  |  |  |  |
| 30. | Špíz kurací 170g – 180g/ks | ks | 700 |  |  |  |  |  |
| 31. | Bryndzové pirohy 2,5 kg | kg | 500 |  |  |  |  |  |
| 32. | Chladené zemiaky – surové 3-5 kg | kg | 30 000 |  |  |  |  |  |
| 33. | Chladené zemiaky – predvarené 3-5 kg | kg | 7 000 |  |  |  |  |  |
|  | **SPOLU** |  |  |  |  |  |  |  |

**Cena celkom v EUR za predpokladané množstvo bez DPH: EUR  
Cena celkom v EUR za predpokladané množstvo vrátane DPH: EUR**

Jednotkové ceny bez DPH aj s DPH sú zaokrúhlené matematicky maximálne na 3 desatinné miesta !

Ponuka je predložená a výpočty sú vykonané tak, aby boli viditeľné všetky platné desatinné miesta.

CENY TOVAROV sú uvedené v SÚLADE s požiadavkami uvedenými v Prílohe č.1.

*Podpis a pečiatka**dodávateľa***:**